નાણાં મંત્રાલય દ્વારા ફરી એક વાર બેંક અને પોસ્ટ ઓફિસમાં 500 રૂપિયા અને 1000 રૂપિયાની જૂની નોટો જમા કરાવવા માટે છૂટ આપવામાં આવી છે . આ અંતર્ગત બેંક અને પોસ્ટ ઓફિસ 20 જુલાઇથી જૂની નોટ RBI પાસે જમા કરાવી શકે છે . જો કે નાણાં મંત્રાલયે તે પણ કહ્યું છે કે બેંકો ખાલી તે જ નોટોને આરબીઆઇની પાસે જમા કરાવી શકે છે જે 30 ડિસેમ્બર સુધી બદલી આપવામાં આવી છે . આ બીજો મોકો છે જ્યારે આરબીઆઇ એ બેંકો અને પોસ્ટ ઓફિસને જૂની નોટ એક્સચેન્જ કરવાનો અવસર આપ્યો છે . સરકાર દ્વારા જાહેર કરેલી એક જાહેરાત મુજબ આધાર પર બેંક , પોસ્ટ ઓફિસ અને જિલ્લા કેન્દ્રિય સહકારી બેંક રિર્ઝવ બેંકના કોઇ પણ કાર્યાલયમાં આ નિયમના જાહેર થયાના 30 દિવસના અંદર પૈસા જમા કરવામાં આવશે . પૈસા જમા કરવાની આ સીમા 20 જુલાઇ સુધી સમાપ્ત થઇ જશે . ઉલ્લેખનીય છે કે સહકારી બેંકો પાસે ખુબ મોટા પ્રમાણમાં જૂની નોટો પડી હતી જેને રિર્ઝવ બેંક બદલી આપવા કે લેવાની ના પાડતું હતું . ત્યારે ગુજરાત અને મહારાષ્ટ્ર સમેત અનેક સહકારી બેંકોએ ખેડૂતોને ધિરાણ આપવાનું બંધ કરવાની ચીમકી ઉચ્ચારતા આ સરકાર દ્વારા આ પગલું લેવામાં આવ્યું છે તેમ મનાઇ રહ્યું છે .